Det kan fremover blive svært at få rettet sine tænder eller lavet et hul, hvis man bor i Nordjylland. Tandlægerne bliver i storbyerne Århus og København, og flere og flere små byer har derfor svært ved at skaffe tandlæger nok. - Jeg hører igen og igen om kolleger, der har svært ved at få solgt deres praksis, når de skal på pension og kommunale tandplejer, hvor det er helt umuligt at besætte ledige stillinger, siger formanden for de nordjyske tandlæger, Martin Bagger til DR Nordjylland Efter hans vurdering er den eneste løsning at uddanne flere tandlæger. I Region Nordjylland er der blandt andet problemer med at skaffe tandlæger i Hanstholm og i den kommunale tandpleje i Støvring syd for Aalborg.

Referat:
Tandlægerne vil ikke rykke nordpå